758b20□

758b21□　　No. 1680

758b22□一百五十讚佛頌

758b23□

758b24□　　　　尊者摩□里制□造

758b25□　　　　大唐沙門義淨於那爛陀寺譯

758b26□　世尊最殊勝　　善斷諸惑種

758b27□　無量勝功德　　總集如來身

758b28□　唯佛可歸依　　可讚可承事

758b29□　如理思惟者　　宜應住此敎

758c01□　諸惡煩惱習　　護世者已除

758c02□　福智二俱圓　　唯尊不退沒

758c03□　縱生惡見者　　於尊起嫌恨

758c04□　伺求身語業　　無能得瑕隙

758c05□　記我得人身　　聞法生歡喜

758c06□　譬如巨海內　　盲龜遇□穴

758c07□　忘念恒隨逐　　惑業墮深坑

758c08□　故我以言詞　　歎佛實功德

758c09□　牟尼無量境　　聖德無邊際

758c10□　爲求自利故　　我今讚少分

758c11□　敬禮無師智　　希有衆事性

758c12□　福慧及威光　　誰能知數量

758c13□　如來德無限　　無等無能說

758c14□　我今求福利　　假讚以名言

758c15□　我智力微淺　　佛德無崖際

758c16□　唯願大慈悲　　拯我無歸處

758c17□　怨親悉平等　　無緣起大悲

758c18□　普於衆生界　　恒作眞善友

758c19□　內財尙能捨　　何況於外財

758c20□　尊無吝惜心　　求者滿其願

758c21□　以身護彼身　　以命贖他命

758c22□　全軀救一□　　歡喜無□吝

758c23□　尊不畏惡道　　亦不貪善趣

758c24□　但爲心澄潔　　尸羅由此成

758c25□　常離諸邪曲　　恒親質直者

758c26□　諸業本性空　　唯居第一義

758c27□　衆苦逼其身　　尊能善安慮

758c28□　正智斷諸惑　　有過悉興悲

758c29□　殉命濟他難　　生無量歡喜

759a01□　如死忽重蘇　　此喜過於彼

759a02□　怨對害其身　　一切時恒惱

759a03□　不觀其過惡　　常起大悲心

759a04□　正遍菩提種　　心恒所珍玩

759a05□　大雄難勝智　　無有能及者

759a06□　無等菩提果　　苦行是其因

759a07□　由此不顧身　　勤修諸勝品

759a08□　豪貴與貧賤　　等引以大悲

759a09□　於諸差別中　　而無高下想

759a10□　勝樂等持果　　心無有貪著

759a11□　普濟諸群生　　大悲無間斷

759a12□　尊雖遭極苦　　於樂不□求

759a13□　妙智諸功德　　殊勝無能共

759a14□　染淨諸雜法　　簡僞取其眞

759a15□　如淸淨鵝王　　飮乳棄其水

759a16□　於無量億劫　　勇猛趣菩提

759a17□　於彼生生中　　喪身求妙法

759a18□　三僧祇數量　　精勤無懈□

759a19□　持此爲勝伴　　以證妙菩提

759a20□　尊無嫉□心　　於劣除輕想

759a21□　平等無乖諍　　勝行悉圓成

759a22□　尊唯重因行　　非求果位圓

759a23□　遍修諸勝業　　衆德自成滿

759a24□　勤修出離法　　超昇衆行頂

759a25□　坐臥經行處　　無非勝福田

759a26□　拔除衆過染　　增長淸淨德

759a27□　斯由積行成　　唯尊最無上

759a28□　衆福皆圓滿　　諸過悉□除

759a29□　如來淨法身　　塵習皆已斷

759b01□　資糧集更集　　功歸調御身

759b02□　欲求於譬類　　無能與佛等

759b03□　遍觀諸世間　　災橫多障惱

759b04□　縱有少分善　　易得爲比對

759b05□　遠離諸過患　　湛然安不動

759b06□　最勝諸善根　　無能爲譬喩

759b07□　如來智深遠　　無底無邊際

759b08□　世事喩佛身　　牛跡方大海

759b09□　深仁荷一切　　世間無有比

759b10□　大地持重擔　　喩此實爲輕

759b11□　愚癡闇已除　　牟尼光普照

759b12□　世智非能譬　　如螢對日光

759b13□　如來三業淨　　秋月皎空池

759b14□　世潔喩佛身　　俱成塵濁性

759b15□　如上諸所引　　世中殊勝事

759b16□　佛法逈超過　　俗事可哀愍

759b17□　聖法珍寶聚　　佛最居其頂

759b18□　無上無比中　　唯佛與佛等

759b19□　如來聖智海　　隨樂歎少分

759b20□　鄙詞讚勝德　　對此實多□

759b21□　時俗睹降魔　　一切咸歸伏

759b22□　觀彼同眞性　　我謂等輕毛

759b23□　假令大戰陣　　智勇能□伏

759b24□　聖德超世間　　降彼非爲喩

759b25□　□次降魔後　　於夜後分中

759b26□　斷諸煩惱習　　勝德皆圓滿

759b27□　聖智除衆闇　　超過千日光

759b28□　□伏諸邪宗　　希有無能比

759b29□　三善根圓滿　　永滅貪□癡

759c01□　種習悉已除　　淸淨無能喩

759c02□　妙法尊恒讚　　不正法恒非

759c03□　於斯邪正處　　心無有憎愛

759c04□　於聖弟子衆　　及外道師徒

759c05□　於彼違順中　　佛心初無二

759c06□　於德情無著　　德者亦非貪

759c07□　善哉極無垢　　聖智恒圓潔

759c08□　諸根常湛寂　　永離迷妄心

759c09□　於諸境界中　　現量由親睹

759c10□　念慧窮眞際　　非凡愚所測

759c11□　善安立語言　　證彼亡言處

759c12□　寂靜無□光　　皎潔逾輝映

759c13□　妙色世希有　　熟不懷敬心

759c14□　若有暫初觀　　或復恒瞻睹

759c15□　妙相曾無二　　前後悉同歡

759c16□　最勝威德身　　觀者心無厭

759c17□　縱經無量劫　　欣仰似初觀

759c18□　所依之德體　　能依之德心

759c19□　性相二俱融　　能所初無異

759c20□　如斯善逝德　　總集如來躬

759c21□　離佛相好身　　餘非所安處

759c22□　我因先世福　　幸遇調御師

759c23□　仰讚功德山　　遠酬尊所記

759c24□　一切有情類　　皆因煩惱持

759c25□　唯佛能善除　　由悲久住世

759c26□　誰當先敬禮　　唯佛大悲尊

759c27□　聖德超世間　　悲願處生死

759c28□　尊居寂靜樂　　處濁爲群生

759c29□　永劫久精勤　　慈心爲一切

760a01□　從眞還利俗　　由悲所引生

760a02□　如□出潛龍　　興雲注甘雨

760a03□　恒居勝定位　　等觀以怨親

760a04□　兇□倡□人　　投身歸聖德

760a05□　神通師子吼　　宣言三界尊

760a06□　久已厭名聞　　由悲自稱讚

760a07□　常修利他行　　曾無自利心

760a08□　慈念遍衆生　　於己偏無愛

760a09□　悲願無邊際　　逐器化群生

760a10□　隨處皆饒益　　猶如散祭食

760a11□　深心念一切　　恒不捨須臾

760a12□　利彼反遭辱　　由咎非佛作

760a13□　慈音演妙義　　誠諦非虛說

760a14□　廣略任機緣　　半滿隨時轉

760a15□　若聞尊演說　　孰不歎希奇

760a16□　縱令懷惡心　　有智咸歸信

760a17□　義詞恒善巧　　或復出□言

760a18□　利益悉不虛　　故□成眞妙

760a19□　柔軟及□□　　隨事化衆生

760a20□　聖智無□心　　一味皆平等

760a21□　勝哉無垢業　　善巧喩良工

760a22□　成此微妙身　　演斯珍寶句

760a23□　睹者皆歡喜　　聞說□心開

760a24□　美顔宣妙詞　　如月流甘露

760a25□　慈雲灑法雨　　能淸染欲塵

760a26□　如彼金翅王　　呑滅諸龍毒

760a27□　能殄無明闇　　喩如千日光

760a28□　□碎我慢山　　譬猶天帝杵

760a29□　現證非虛謬　　靜慮除亂心

760b01□　如實善修行　　三事皆圓滿

760b02□　創聞佛所說　　心喜已開明

760b03□　從此善思惟　　消除諸垢染

760b04□　遭苦能安慰　　放逸令生怖

760b05□　著樂勸厭心　　隨事皆開誘

760b06□　上智證法喜　　中根勝解生

760b07□　淺劣發信心　　尊言遍饒益

760b08□　善拔諸邪見　　引之趣涅槃

760b09□　罪垢能洗除　　由尊降法雨

760b10□　一切智無□　　恒住正念中

760b11□　如來所記[■/別]　　一向非虛謬

760b12□　無非處非時　　亦無非器轉

760b13□　尊言不虛發　　聞者悉勤修

760b14□　一路勝方便　　無雜可修學

760b15□　初中後盡善　　餘敎所皆無

760b16□　如斯一向善　　狂愚起謗心

760b17□　此敎若生嫌　　無怨與斯等

760b18□　歷劫爲群迷　　備經衆苦毒

760b19□　此敎縱非善　　念佛尙應修

760b20□　況能大饒益　　復宣深妙義

760b21□　縱使頭被焚　　先應救此敎

760b22□　自在菩提樂　　聖德恒淡然

760b23□　皆由此敎生　　證彼亡言處

760b24□　世雄眞實敎　　邪宗聞悉驚

760b25□　魔王懷惱心　　人天生勝喜

760b26□　大地無分別　　平等普能持

760b27□　聖敎利群生　　邪正俱蒙益

760b28□　暫聞佛所說　　金剛種已成

760b29□　縱未出樊籠　　終超死行處

760c01□　聞法方思義　　如實善修行

760c02□　次第三慧圓　　餘敎皆無此

760c03□　唯獨牛王仙　　妙契眞圓理

760c04□　斯敎不勤修　　寧有怨過此

760c05□　暫聞除渴愛　　邪見信心生

760c06□　聽者發喜心　　依斯具淨戒

760c07□　誕應時咸喜　　成長世皆歡

760c08□　大化利群生　　示滅興悲感

760c09□　讚詠除衆毒　　憶念招欣慶

760c10□　尋求發慧明　　解悟心圓潔

760c11□　遇者令尊貴　　恭侍勝心生

760c12□　承事感福因　　親奉除憂苦

760c13□　尸羅具淸潔　　靜慮心澄寂

760c14□　般若圓智融　　恒沙福所集

760c15□　尊容及尊敎　　及尊所證法

760c16□　見聞思覺中　　此寶最殊勝

760c17□　漂流作洲渚　　害己恒爲護

760c18□　怖者作歸依　　引之令解脫

760c19□　淨戒成妙器　　良田生勝果

760c20□　善友能饒益　　慧命由此成

760c21□　行恩及和忍　　見者咸欣悅

760c22□　廣集仁慈心　　功德無邊際

760c23□　身口無過惡　　愛敬由之生

760c24□　吉祥衆義利　　咸依善逝德

760c25□　導師能善誘　　墮慢使翹勤

760c26□　等持調曲心　　迷途歸正道

760c27□　善根成熟者　　駕馭以三乘

760c28□　[怡-台+龍]□不調人　　由悲故暫捨

760c29□　於遭厄能設　　安樂勸善修

761a01□　悲愍苦衆生　　利樂諸群品

761a02□　違害興慈念　　失行者生憂

761a03□　暴虐起悲心　　聖德無能讚

761a04□　恩深於罔極　　擧世所咸知

761a05□　於此返生怨　　尊恒起慈愍

761a06□　亡身救一切　　自事不生憂

761a07□　於諸崩墮人　　親能爲援護

761a08□　二世行恩造　　超過諸世間

761a09□　於闇常照明　　尊爲慧燈炷

761a10□　人天所受用　　隨類有差殊

761a11□　唯尊正法味　　平等無差別

761a12□　不觀於氏族　　色力及年華

761a13□　隨有善根人　　求者皆蒙遂

761a14□　廣現諸希有　　無緣起大慈

761a15□　聖衆及人天　　合掌咸親近

761a16□　嗚呼生死畏　　佛出乃光暉

761a17□　饒益諸衆生　　皆能滿其願

761a18□　惡人與共處　　□樂取憂危

761a19□　謗惱害其身　　猶如受勝德

761a20□　爲物行勤苦　　曾無染著心

761a21□　世尊希有德　　難以名言說

761a22□　尊遊□惡道　　馬麥及牛□

761a23□　苦行經六年　　安受心無退

761a24□　尊居最勝位　　悲愍化群生

761a25□　縱遇輕賤人　　身語逾謙敬

761a26□　或位尊貴主　　曾無□慢心

761a27□　屈己事衆生　　卑恭如僕使

761a28□　機情億萬種　　論難百千端

761a29□　如來慈善音　　一答疑皆斷

761b01□　恩深過覆載　　背德起深怨

761b02□　尊觀怨極境　　猶如極重恩

761b03□　怨於尊轉害　　尊於怨轉親

761b04□　彼恒求佛過　　佛以彼爲恩

761b05□　邪宗□心請　　毒飯與火坑

761b06□　悲願化淸池　　變毒成甘露

761b07□　以忍調□怒　　眞言銷謗毁

761b08□　慈力伏魔怨　　正智降邪毒

761b09□　群迷從曠劫　　習惡以性成

761b10□　唯尊妙行圓　　一念□令善

761b11□　溫柔降暴虐　　惠施破□貪

761b12□　善語伏□言　　唯尊勝方便

761b13□　難提□巨慢　　鴦掘起慈心

761b14□　難調能善調　　誰不讚希有

761b15□　唯尊聖弟子　　法味自怡神

761b16□　草座以爲安　　金床非所貴

761b17□　善知根欲性　　攝化任機緣

761b18□　或有待其請　　或無問自說

761b19□　初陳施戒等　　漸次淨心生

761b20□　後談眞實法　　究竟令圓證

761b21□　怖畏漂流處　　唯佛可歸依

761b22□　勇猛大悲尊　　拯濟諸群品

761b23□　身雲遍法界　　法雨灑塵方

761b24□　應現各不同　　隨機故有異

761b25□　善淨無違諍　　唯尊可承奉

761b26□　廣利諸人天　　咸應興供養

761b27□　身口無起作　　善化遍群方

761b28□　所說妙相應　　此德唯尊有

761b29□　久修三業淨　　妙瑞現無邊

761c01□　普觀諸世間　　曾無此勝德

761c02□　況於極惡者　　純行最上悲

761c03□　廣利諸衆生　　勇猛勤精進

761c04□　聲聞知法者　　於尊恒奉事

761c05□　設使證涅槃　　終名爲負債

761c06□　彼等諸聖衆　　爲己而修學

761c07□　由捨利生心　　不名還債者

761c08□　無明睡已覺　　悲觀遍群方

761c09□　荷負起翹勤　　聖善宜親近

761c10□　魔怨興惱害　　佛力已能除

761c11□　無畏功德中　　斯但顯少分

761c12□　悲心化一切　　聖意絶希求

761c13□　利樂無不施　　能事斯皆畢

761c14□　如來勝妙法　　若或可遷移

761c15□　調達與善星　　不應投此敎

761c16□　無始流轉中　　互爲不饒益

761c17□　由斯佛出世　　開示化衆生

761c18□　鹿苑度俱□　　堅林化須跋

761c19□　此土根緣盡　　更無餘債牽

761c20□　法輪久已轉　　覺悟諸群迷

761c21□　恒沙受學人　　皆能利三有

761c22□　以勝金剛定　　自碎堅牢身

761c23□　不捨於大悲　　自化猶分布

761c24□　二利行已滿　　色法兩身圓

761c25□　救攝一闡提　　雙林顯佛性

761c26□　悲心貫三有　　色像應群方

761c27□　粟粒以分身　　爾乃居圓寂

761c28□　善哉奇特行　　希有功德身

761c29□　大覺諸法門　　世所未曾有

762a01□　流恩遍含識　　身語恒寂然

762a02□　凡愚背聖恩　　於尊興謗怒

762a03□　法聚寶藏眞無際　　德源福海實難量

762a04□　若有衆生曾禮尊　　禮彼亦名爲善禮

762a05□　聖德神功無有盡　　我今智劣喩微塵

762a06□　欲讚如來功德山　　望崖怯退由斯止

762a07□　無量無數無邊境　　難思難見難證理

762a08□　唯佛聖智獨了知　　豈是凡愚所能讚

762a09□　一毫一相充法界　　一行一德遍心源

762a10□　淸淨廣大喩芳池　　能療衆生煩惱渴

762a11□　我讚牟尼功德海　　憑斯善業趣菩提

762a12□　普願含生發勝心　　永離凡愚虛妄識

762a13□一百五十讚佛頌